**פרוטוקול מליאה מס' 771**

מישיבת מליאת המועצה המקומית תל-מונד מן המניין אשר התקיימה ביום רביעי 12.11.2014 במשרדי המועצה.
מר רוני גולן, - ראש המועצה

רו"ח אודי אוחנה, - סגן ומ"מ ראש המועצה

גב' רונית נחום, - סגנית ראש המועצה

עו"ד משה און - חבר מועצה

ד"ר אופירה ידגר - חברת מועצה

מר איציק קוג'מן - חבר מועצה

מר שלמה אוחנה - חבר מועצה

מר איאן כספר - חבר מועצה

מר בועז אברהם - חבר מועצה

גב' אילה רבין - חברת מועצה

גב' לין קפלן - חברת מועצה

 **משתתפים:** דדי דהן - מזכיר המועצה

שרה חיים **–** גזברית המועצה

עו"ד נועה בן אריה **–**יועצת משפטית למועצה

**על סדר היום:**

1. בקשה לתיקון פרוטוקול ע"י ראש המועצה בהתאם להמלצת

 היועץ המשפטי.

2. תשובות לשאילתות.

3. עצירת פעילות אופרטיבית בעניין סגירת החכ"ל (הצעה לסדר

 חברי המועצה).

4. מינוי נציג נוסף לסיעת יש עתיד בועדת תכנון ובניה וזימון ראשון לועדה .

5. קביעת שעה קבועה לישיבות מליאה (הצעה לסדר חברי מועצה).

6. אישור חח"ד לשנת 2015.

7. אישור המלצות ועדת תמיכות.

**1. בקשה לתיקון פרוטוקול ע"י ראש המועצה בהתאם להמלצת**

**היועץ המשפטי.**

מר ד. דהן: סעיף 1 על סדר היום, בקשה לתיקון פרוטוקול ע"י ראש המועצה בהתאם להמלצת היועץ המשפטי. כזכור לכם בדיון הקודם היה פה עו"ד אלי אליאס ממשרדה של נועה בן אריה ושם הוא בעצם תוך כדי הדיון ביקש גם מראש המועצה רוני גולן וגם מסגנו, אודי אוחנה, לא להשתתף בהצבעה. לאחר מכן הוציא חוות דעת מתקנת שהוא ביקש לתקן את זה, ולכן מועלית פה בקשה בהתאם להמלצתו ע"י ראש המועצה להוסיף את ראש המועצה ואת אודי אוחנה למניין קולות ההצבעה למען הסדר הטוב.

**הוחלט פה אחד לאשר את הבקשה לתיקון הפרוטוקול.**

**2. תשובות לשאילתות.**

שאילתא שהוגשה ע"י אודי אוחנה ומשה און. מוגשת בזה שאילתא לפי סעיף 41 א' לתוספת השלישית לצו המועצות המקומיות א' תשי"א 1950 בעניין הודעת ראש המועצה על כוונתו לסגור את החברה הכלכלית כדלקמן:

 1. בישיבת המליאה שלא מן המניין שהתקיימה ביום 5.11.14 הודיע ראש המועצה במפתיע על כוונתו לסגור את החכ"ל.

 2. בנסיבות אלו כאשר חברי המועצה לא עודכנו בעניין, נתבקש ראש המועצה לעדכן את המליאה כדלקמן: האם בוצעו פעולות כלשהן ע"י ראש המועצה, המועצה או מי מטעמם מול משרד הפנים וגורמים שהם מחוץ למועצה לעניין סגירת החברה הכלכלית.

 **תשובת ראש המועצה לשאילתא: לא בוצעו פעולות אופרטיביות לסגירת החברה הכלכלית.**

שאילתאשהוגשה ע"י איאן כספר. שאילתא לפי צו המועצות המקומיות א' תוספת שלישית סעיף 41 לפי פקודת המועצות המקומיות (נוסח חדש) חלה חובת פרסום פרוטוקולים באתר המועצה. מעיון באתר המועצה הוסרו כל הפרוטוקולים (שהיו קיימים באתר) מהשנים שקדמו לקדנציה הנוכחית של המועצה המכהנת. מדוע הוסרו הפרוטוקולים ומה הוא לוח הזמנים להחזרת אותם פרוטוקולים לעיון פומבי באתר המועצה.

**תשובת ראש המועצה: הפרוטוקולים לא הוסרו, הם מופיעים באתר**

 **המועצה תחת הכותרת פרוטוקולים משנים קודמות.**

 שאילתא שהוגשה ע"י לין קפלן. שאילתא לפי צו המועצות המקומיות תוספת שלישית סעיף 41 בישיבת מליאת המועצה מה-22.10.14 התקבל ברוב קולות אשרור הצעתנו להחזרת הסייעות הפדגוגיות לתפקידן. לשון הצעת ההחלטה: למרות החלטת המועצה בישיבה שלא מן המניין מה-27.7.14 שלא לקצץ בתקציב הסייעות, ביום 6.8.14 התקיימה במועצה ישיבה בנוכחות הסייעות הפדגוגיות, מזכיר המועצה והחשב המלווה בה נמסר לסייעות שמעמדן משתנה מסייעות פדגוגיות לסייעות בכיתות השונות בבתי הספר עפ"י צרכים של בית הספר וסייעות אישיות הממומנות מתקציב משרד החינוך. משמעות אי קיום החלטת מליאת המועצה הינה כתוצאה ממהלך בו פוטרו 5 סייעות אישיות ואת מקומן ימלאו 5 סייעות המשמשות כיום כסייעות פדגוגיות אשר תגרומנה פגיעה קשה בחינוךובבתי הספר בישוב. הצעת החלטה: החזרת 5 הסייעות לתפקידן כסייעותפדגוגיות לבתי הספר היסודיים במימון עצמי של המועצה באופן מיידי. אבקש לעדכן מה הוא הסטאטוס של ביצוע החלטה זו ומה הם הצעדים שננקטו מאז בנושא זה באופן מפורט.

 **תשובת ראש המועצה על השאילתא: פרוטוקול ישיבת המליאה מה-22.10 הופץ רק ביום 9.11.14, ההחלטות מכוחו יבוצעו בכפוף לאישור משרד הפנים ובכפוף למקור תקציבי.**

שאילתא שהוגשה ע"י אודי אוחנה ומשה און. מוגשת בזאת שאילתא לפי סעיף 41 א' לתוספת השלישית לצו המועצות המקומיות א' תשי"א 1950 בעניין הוצאת מכתב לשרונים בעניין ההחלטה למנות סגן וממלא מקום ראש המועצה אודי אוחנה כנציג המועצה בוועדה המרחבית שרונים כדלקמן. בישיבת המליאה שהתקיימה ביום 22.10.14 הוחלט כי היועץ המשפטי תוציא מכתב בעניין ההחלטה.

 2. בנסיבות אלו כאשר חברי המועצה לא עודכנו בעניין, מתבקש ראש המועצה לעדכן את המליאה כדלקמן: האם היועצת המשפטית הוציאה מכתב לשר הפנים, לממונה על התכנון במשרד הפנים, לוועדה המרחבית לתכנון ובניה שרונים ולכל גורם אחר הרלוונטי לעניין ועדכנה אותם על ההחלטה כפי שהוחלט בישיבה הנ"ל.

 **תשובת ראש המועצה לשאילתא: בנושא מינוי אודי אוחנה כנציג בוועדה המרחבית פרוטוקול הישיבה בה הוחלט על מינוי מר אוחנה הועבר ליועץ המשפטי ביום ה-9.11.14 והיא מהווה חלק בלתי נפרד מהפניה לשר הפנים. יובהר כי טרם ההחלטה על מינויו של מר אוחנה, על השר לקבל החלטה בדבר הדחתו של ראש המועצה.**

שאילתא שהוגשה ע"י אודי אוחנה ומשה און. מוגשת בזה שאילתא לפי סעיף 41 א' לתוספת השלישית לצו המועצות המקומיות א' תשי"א 1950 לעניין הביטוח המכסה הוצאות משפטיות של חברי מועצה שעלולה

1. עפ"י סעיף 5 לנוהל מימון הוצאות משפט של נבחרי ציבור ועובדי ציבור ברשויות מקומיות שפורסם לראשונה בחוזר מנכ"ל משרד הפנים מרץ 2004, תממן הרשות המקומית הוצאות משפטיות שנגרמו לחבר מועצה בשל מילוי תפקידו.2
2. . סעיף 11 לנוהל קובע כי רשות מקומית רשאית לבטח

סיכון זה בביטוח מתאים.

1. בנסיבות אלו כאשר ידוע לח"מ כי חלק מחברי המועצה

אוימו בתביעות בעניין פעילותם כחברי מועצה מתבקש ראש המועצה לעדכן את המליאה כדלקמן:

האם המועצה רכשה פוליסת ביטוח המכסה אותה במידה וייגרמו לה הוצאות משפטיות בגין פעילות חברי המועצה.

 **תשובת ראש המועצה: לא נרכשה פוליסה כאמור.**

שאילתא שהוגשה ע"י אילה רבין. שאילתא לפי סעיף צו המועצות

המקומיות א' תוספת שלישית סעיף 41, אבקש בזהלדעת מה שמות חברי

הדירקטוריון המכהנים כיום במתנ"ס, מטעם מי מונה כל חבר ומתי

 אמורה לפוג כהונתו של אחד מהם.

 **תשובת ראש המועצה בנושא דירקטורים במתנ"ס. להלן שמות הדירקטורים: יצחק קוג'מן, שנתיים. ניסים אומייסי, 5 שנים. נחום רונית, שנתיים. רז עינת, שנתיים. אברהם אובטיה שירלי, שנתיים. יעל רזי, נציגת הסוכנות, 5 שנים. עודד זכאי, שנתיים. מרדכי אבו, נציג החברה למתנ"סים, שנתיים וחצי. עתיק משה, נציג החברה למתנ"סים, שנתיים וחצי. וגעש דוד, נציג הסוכנות, שנה ו-8. מונו ע"י הסוכנות בהתאם להנחייתם. כהונת כל דירקטור עפ"י הנחיות הסוכנות הינה לשלוש שנים, עם אופציה להארכה לכהונה נוספת.**

שאילתא לפי צו המועצות המקומיות א' תוספת שלישית 41. ביוני 2014 בוצעה בקרת שטח של קרינה ובטיחות רשת חוטית ואלחוטית 2014 בבתי הספר בשם מינהל המדע והטכנולוגיה במשרד החינוך באמצעות חברת אלדור.

 תוצאות הסקר ודו"ח מרכז הוגשו לידיכם בתאריך 26.8.2014. כדברי הסוקר מטעם חברת אלדור "לאור הממצאים המופיעים בדו"ח יש לתקן את הליקויים החמורים באופן מיידי, ובכל מקרה לא יאוחר מהתאריך שנקוב עבור כל בית ספר".

**תשובת ראש המועצה: הנושא אינו מתאים לשאילתא. מאז הישיבה האחרונה ועד היום אני פועל ברמה היומית שהנושא יקודם מול גורמי המקצוע עד להסרת המפגעים. סקירת פעולות המועצה בענין תוצג בישיבת המליאה מן המנין הבאה**

**3. צילום בוידאו של ישיבות מליאת המועצה**

לין קפלן – הוגשה על ידינו ההצעה לצלם את ישיבות מליאת המועצה בוידיאו בנוסף לתמלול וההקלטה של הישיבה,

הוחלט פה אחד לאשר את הצעת ההחלטה

4. מינוי נציג נוסף לסיעת יש עתיד בועדת תכנון ובניה וזימון ראשון לועדה .

לין קפלן - א. מינויה של אורית צינגוט כנציגה מן הציבור בועדת משנה,

ב' כינוס ראשון של ועדת משנה לתכנון ובניה ובחירת יו"ר, הכינוס ייבחר ע"י מזכיר המועצה ולא יאוחר מה-11.12.14.

**הוחלט פה אחד לאשר את הצעת ההחלטה**.

**5.עצירת פעילות אופרטיבית בעניין סגירת החכ"ל (הצעה לסדר**

**חברי המועצה)**

משה און - בישיבת המליאה שלא מן המניין שהתקיימה ביום 5.11.14 הודיע ראש המועצה במפתיע על כוונתו לסגור את החכ"ל. חברי המועצה לא עודכנו על כוונתו זו של ראש המועצה. התוכנית לא הוצגה בפניהם מעולם וכולם הביעו חשש באותה ישיבה ממעשים נמהרים שיבוצעו ע"י המועצה בעניין זה.

 בנסיבות אלה כאשר חברי המועצה לא עודכנו בעניין, מתבקשת עצירת כל הפעולות בעניין, ככל שנעשות כאלה, עד להצגת תוכנית מלאה, כולל יתרונות, חסרונות והחשוב מכל השגת אלטרנטיבה טובה יותר לביצוע הפעולות שבאחריות החכ"ל.

 הצעת ההחלטה: ראש המועצה, המועצה וכל גורם אחר הפועל מטעמה לא יבצע פעילות אופרטיבית כלשהי בעניין סגירת החכ"ל, למעט בירור פרטים הנדרשים לצורך הכנת תוכנית בעניין לצורך הצגתה לחברי המועצה בישיבת המליאה בלבד.

 רוצה לומר אם רוצים לסגור את החכ"ל תתכבד המועצה ותגיש תוכנית ראויה למועצה, למליאה, שתוכל לדון בה ולדעת מה הולך לקרות, מה האלטרנטיבה. ואם תהיה תוכנית מספיק טובה אני מאמין שחברי המליאה יאשרו אותה. כרגע כמו שאודי הציג קודם, יש המון עניינים שלא נראים בסוגיה הזאת של סגירת החכ"ל כדבר שנכון לעשות אותו. ואולי אנחנו טועים, אבל עד שזה לא יוצג בפנינו אנחנו לא נוכל לדעת את זה. זאת הצעת ההחלטה ועליה אני מבקש להצביע.

**הוחלט פה אחד לאשר את הצעת ההחלטה**

**6. קביעת שעה קבועה לישיבות מליאה (הצעה לסדר חברי מועצה)**

מוגשת בזה הצעה לסדר והצעת החלטה לפי סעיף 45 לתוספת השלישית לחוק המועצות המקומיות א' תשע"ד בעניין השעות בהן תתקיימנה ישיבות המליאה כדלקמן:

 1. עפ"י החוק יש לקיים את ישיבות המליאה לא לפני השעה שש.

 הצעת החלטה: כל ישיבות המליאה מן המניין, שלא מן המניין וישיבות אחרות יתקיימו בשעה 20:00. במקרים חריגים תיקבע שעה שונה לקיום הישיבה, וזאת באישור של 80 אחוז לפחות מחברי המועצה שאינם מקבלים שכר (כלומר במצב העניינים הנוכחי 80 אחוז מחברי המועצה, למעט ראש המועצה, 8 חברי מועצה נדרשים לשנות את שעת הישיבה שנקבעה לשעה שמונה). זהו, זאת הצעת ההחלטה.

**הוחלט פה אחד לאשר את הצעת ההחלטה**.

**7. אישור חח"ד לשנת 2015.**

גב' ש. חיים: אנו מבקשים את אישורכם לחידוש חח"ד מסגרות האשראי בבנקים החל מ-1 לינואר עד 31 לדצמבר 2015. החידוש הוא מ-5 אחוז מתוך תקציב מאושר. התקציב המאושר שלנו לשנת 2014 הוא 77,954 מיליון. 5 אחוז מתוך זה 3,897 מיליון. החידוש מתחלק לכמה בנקים. אחד בנק דקסיה 250 אלף. בנק לאומי 1,1 מיליון. בנק הפועלים 2,5 מיליון. סך הכול 3,850 מיליון לשנת 2015.

. **הוחלט פה אחד לאשר חח"ד לשנת 2015.**

**8. אישור המלצות ועדת תמיכות.**

עו"ד בן אריה: חברי המועצה מאשרים חלוקת תקציב התמיכות שאושר לשנת 2014 במלואו, עד לסיום השנה, בסך 150 אלף ₪. ובהתאם לתבחינים שמובאים כעת לאשרור מליאת המועצה לשנה הנוכחית ואשר לגביהם תומצא חוות דעת משפטית בכתב המאשרת כי התבחינים עומדים בהוראות הדין והוראות חוזר מנכ"ל.

מר ד. דהן: **הוחלט פה אחד לאשר את המלצת ועדת התמיכות מיום 2.11.2014 .**

 הישיבה ננעלה
 רוני גולן
 ראש המועצה
רשם: דדי דהן
 מזכיר המועצה